|  |
| --- |
|  |
| Til høringsparterne på vedlagte høringsliste | 13. oktober 20162015-5157 |

**Høring over forslag om lov om anlæg af Haderup Omfartsvej**

Transport- og Bygningsministeriet forventer at fremsætte vedlagte forslag om lov om anlæg af Haderup Omfartsvej i december I.

Lovforslaget bemyndiger transport- og bygningsministeren til at anlægge en 7,5 km lang omfartsvej vest om Haderup på rute 34 mellem Herning og Skive, svarende til forslag A2 i VVM-redegørelsen. De 5,5 km af omfartsvejen anlægges som motortrafikvej med 2+1 spor og niveaufri krydsning af skærende veje. De øvrige delstrækninger på omfartsvejen anlægges med 2 spor og kryds i niveau.

Lovforslaget indeholder desuden en bemyndigelse til at nedklassificere rute 34, Herningvej/Nørregade (statsvej 429) gennem Haderup til kommunevej og eksisterende rute 34, Herningvej/Skivevej (statsvej 430), når omfartsvejen er anlagt.

Lovforslaget er en udmøntning af aftalen *Udmøntning af midler til vejprojekter ved Haderup og Ribe mv.* af 26. august 2016, indgået af parterne bag Aftaler om en grøn transportpolitik (Venstre, Socialdemokraterne, Dansk Folkeparti, Liberal Alliance, Radikale Venstre, Socialistisk Folkeparti og Det Konservative Folkeparti).

Høringsmaterialet vil blive gjort tilgængeligt på Hoeringsportalen.dk.

Transport- og Bygningsministeriet skal venligst bede om eventuelle bemærkninger **senest den 10. november 2016.**

Høringssvar bedes sendt til lss@trm.dk.

Spørgsmål vedrørende høringen kan stilles til Line Sommer Pedersen på mail lss@trm.dk og telefon 72 26 70 21.

Med venlig hilsen

Line Sommer Pedersen
Fuldmægtig